Euroopa Liidu Teataja L 102 , 12/04/2001 Lk 0063 - 0068



Komisjoni otsus, 30. märts 2001, millega muudetakse lisasid nõukogu direktiivides 64/432/EMÜ, 90/426/EMÜ, 91/68/EMÜ ja 92/65/EMÜ ning komisjoni otsuses 94/273/EÜ, mis käsitlevad loomade kaitset vedamise ajal (teatavaks tehtud numbri K(2001) 965 all) (EMPs kohaldatav tekst) (2001/298/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ, [1] muudetud direktiiviga 95/29/EÜ, [2] eriti selle artikli 6 lõiget 2, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ [3] A lisa I osas märgitud ühenduse erieeskirjades sätestatud loomatervishoiunõudeid, ning nende impordiks ühendusse, viimati muudetud komisjoni otsusega 95/176/EÜ, [4] eriti selle artikli 10 lõike 3 punkti a alapunkti vii, ning arvestades järgmist: (1) Vastavalt direktiivi 91/628/EMÜ artikli 13 lõikele 3 võttis komisjon 6. detsembril 2000 vastu aruande [5] liikmesriikide saadud kogemuste kohta nõukogu 29. juuni 1995. aasta direktiivi 95/29/EÜ rakendamisest saadik, millega muudetakse direktiivi 91/628/EMÜ, mis käsitleb loomade kaitset vedamise ajal. (2) Aruande järelduste alusel ning sertifitseerimise eest vastutavate veterinaaride tähelepanu juhtimiseks nende kohustustele, mis on seotud loomade kaitsega vedamise ajal, on vajalik täiendada loomade veterinaarsertifikaate. (3) Nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, [6] viimati muudetud komisjoni otsusega 2000/504/EÜ, [7] nõukogu 26. juuni 1990. aasta direktiivi 90/426/EMÜ hobuslaste liikumist ja mitteliikmesriikidest importimist reguleerivate loomatervishoiunõuete kohta, [8] viimati muudetud ühinemisaktiga, [9] nõukogu 28. jaanuari 1991. aasta direktiivi 91/68/EMÜ lammaste ja kitsede ühendusesisest kaubandust reguleerivate loomatervishoiu nõuete kohta, [10] viimati muudetud komisjoni otsusega 94/953/EÜ, [11] direktiivi 92/65/EMÜ ja komisjoni 18. aprilli 1994. aasta otsust 94/273/EÜ, mis käsitleb veterinaarsertifikaate Ühendkuningriigis ja Iirimaal turuleviimiseks mujalt kui kõnealustest riikidest pärit koerte ja kasside jaoks, [12] tuleb vastavalt muuta. (4) Käesoleva otsusega kehtestatud täiendav avaldus ei vabasta vedajaid nende kehtivatele ühenduse sätetele vastavatest kohustustest, eriti veetavate loomade seisundi osas. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Direktiivide 64/432/EMÜ, 90/426/EMÜ ja 91/68/EMÜ lisasid muudetakse vastavalt käesoleva otsuse I lisale. 2. Direktiivi 92/65/EMÜ E lisa asendatakse vastavalt käesoleva otsuse II lisale. 3. Otsuse 94/273/EMÜ lisa asendatakse vastavalt käesoleva otsuse III lisale. Artikkel 2 Käesolevat otsust kohaldatakse sertifitseeritavate loomade kohta alates 31. juulist 2001. Artikkel 3 Käesolev otsus on adresseeritud liikmesriikidele. Brüssel, 30. märts 2001 Komisjoni nimel komisjoni liige David Byrne [1] EÜT L 340, 11.12.1991, lk 17. [2] EÜT L 148, 30.6.1995, lk 52. [3] EÜT L 268, 14.9.1992, lk 54. [4] EÜT L 117, 24.5.1995, lk 23. [5] K(2000) 809. [6] EÜT L 121, 29.7.1964, lk 1977/64. [7] EÜT L 201, 9.8.2000, lk 6. [8] EÜT L 224, 18.8.1990, lk 42. [9] Norra Kuningriigi, Austria Vabariigi, Soome Vabariigi ja Rootsi Kuningriigi ühinemistingimusi ning Euroopa Liidu aluslepingute muudatusi käsitleva akti I lisa – Ühinemisakti artiklis 29 märgitud loetelu – V. Põllumajandus – E. Veterinaaria- ja zootehnikaalased õigusaktid (EÜT C 241, 29.8.1994, lk 132). [10] EÜT L 46, 19.2.1991, lk 19. [11] EÜT L 371, 31.12.1994, lk 14. [12] EÜT L 117, 7.5.1994, lk 37. -------------------------------------------------- I LISA 1. Direktiivi 64/432/EMÜ muudetakse järgmiselt: F lisa muudetakse järgmiselt: a) I sertifikaadinäidise C osas lisatakse kinnitatavate nõuete nummerdatud loetelule järgmine lõige: "6. kontrolli ajal oli eespool nimetatud loomade seisund sobiv kavandatud veoks vastavalt direktiivile 91/628/EMÜ. [12] Käesolev avaldus ei vabasta vedajaid nende kehtivatele ühenduse sätetele vastavatest kohustustest, eriti veetavate loomade seisundi osas." Kui kohaldatakse otsuse 2000/504/EÜ [2] sätteid, muudetakse eespool nimetatud lõike number numbriks 7; b) II sertifikaadinäidise C osas lisatakse kinnitatavate nõuete nummerdatud loetelule järgmine lõige: "6. kontrolli ajal oli eespool nimetatud loomade seisund sobiv kavandatud veoks vastavalt direktiivile 91/628/EMÜ. [8] Käesolev avaldus ei vabasta vedajaid nende kehtivatele ühenduse sätetele vastavatest kohustustest, eriti veetavate loomade seisundi osas." 2. Direktiivi 90/426/EMÜ muudetakse järgmiselt: a) B lisas lisatakse kinnitusele järgmine punkt: "f) kontrolli ajal oli eespool nimetatud loomade seisund sobiv kavandatud veoks vastavalt direktiivile 91/628/EMÜ. [e] Käesolev avaldus ei vabasta vedajaid nende kehtivatele ühenduse sätetele vastavatest kohustustest, eriti veetavate loomade seisundi osas." b) C lisas lisatakse sertifikaadinäidise IV ossa järgmine punkt: "6. kontrolli ajal oli eespool osutatud loomade seisund sobiv kavandatud veoks vastavalt direktiivile 91/628/EMÜ. [d] Käesolev avaldus ei vabasta vedajaid nende kehtivatele ühenduse sätetele vastavatest kohustustest, eriti veetavate loomade seisundi osas." 3. Direktiivi 91/68/EMÜ muudetakse järgmiselt: E lisa muudetakse järgmiselt: Lisatakse järgmine: - I sertifikaadinäidise V osa punkt G, - II sertifikaadinäidise V osa punkt H, - III sertifikaadinäidise V osa punkt K: "kontrolli ajal oli eespool osutatud loomade seisund sobiv kavandatud veoks vastavalt direktiivile 91/628/EMÜ. [5] Käesolev avaldus ei vabasta vedajaid nende kehtivatele ühenduse sätetele vastavatest kohustustest, eriti veetavate loomade seisundi osas." [2] EÜT L 201, 9.8.2000, lk 6. -------------------------------------------------- II LISA Direktiivi 92/65/EMÜ E lisa asendatakse järgmiselt: " E LISA +++++ TIFF +++++ " -------------------------------------------------- III LISA Otsuse 94/276/EÜ lisa asendatakse järgmisega: " LISA +++++ TIFF +++++ +++++ TIFF +++++ " --------------------------------------------------